Avloh

Avloh tai Avlo on Grand-Popon piirikunnan arrondissementti Monon departementissa Beninissä. Vuonna 2013 piirikunnan osassa oli väkeä 4 741 henkeä. 

Avloh sijaitsee Grand-Popon kylän keskustan "Carrefourista" (teiden risteyksestä) noin 10-16 kilometriä itään. Arrondissementin asuttuja alueita on useissa paikoissa Grand-Popon laguunin ja valtameren välisellä kannaksella, sekä jokisuun alueilla.

Arrondissementissa on koulu, terveyskeskus ja evankelinen kirkko. Alueelle on istutettu palmuja. 

 Alueet 
Avlohin alueella on neljä saarta: 

 Kovisigué (asumaton, pyhä metsä) 
 Koua (joka on lähes kokonaan kadonnut mereen) 
 L’île du sel eli "Suolasaari", jossa naiset harjoittavat suolan valmistusta perinteisin keinoin) 
 Hohilihoué, jossa naiset valmistavat myös suolaa.

Jokisuiston rannoille on istutettu mangrove-metsikköjä. Mono-joen suistossa joki yhtyy Benininlahteen. Aluetta kutsutaan nimellä Bouche du Roy (kuninkaan suu).

 Elinkeinot 
Miehet harjoittavat kalastusta merellä ja Mono-joen ja laguunin makeissa vesissä. 

Naiset savustavat ja kuivaavat kalatuotteita ja valmistavat myös kookosöljyä. Niitä myydään Comèn- ja Djodan markkinoilla, joka on Togon rajalla. Palatessaan kauppiaat ostavat kulutustuotteita, kuten garia, jotka he myyvät uudelleen kylässä. Naiset punovat myös mattoja kaislasta, jota on runsaasti paikkakunnalla.

 Kuvia 

 Suolan ja kalojen valmistus 

 Jokisuu - Bouche du Roy 

 Katso myös 
 Grand-Popo
 Mono

 Lähteet 

 Aiheesta muualla 
 Avlohin väestö eriteltynä
 Mangroven istutus ja ympäristökasvatus Ahémé-järvellä ja Avlohissa 
 Avlohin kartta
 African Bird Club Avloh
 Les salicultrices d'Avloh Suolan valmistuksesta Avlohissa.

Luokka:Beninin maantiede